stanford-oval/wikipedia huggingface dataset:
עוקץ (זואולוגיה)
עוקץ דבורת הדבש

דבורת הדבש הפועלת משתמשת בעוקץ לצורכי הגנה והתקפה. אצל מלכת הדבורים העוקץ הוא צינור ההטלה. 
הארס פעיל מאוד והורג מיד זבובים וחרקים קטנים. גם על בעלי חוליות השפעתו של הארס חזקה.
העוקץ של הדבורה נמצא בקצה הבטן, ובנוי משלושה חלקים:
נדן הוא החוד הדוקר בעת העקיצה. לנדן צמודים שתי מחטים משוננות העוזרות לחדירתו. כיוון שיני המחטים הוא כלפי הגוף הנעקץ.
בית הקיבול לארס מחובר לעוקץ. הוא מתמלא על ידי בלוטה חומצית.
בלוטת ארס שנייה מצויה בפתח בית הקיבול. תוכן הפרשתה הוא בסיסי.
בשעת העקיצה מתערבבות ההפרשות של שתי הבלוטות ונוצר הארס. הרכבו העיקרי הוא חומצת נמלים.
הדבורה יכולה לעקוץ דבורים אחרות וגם חרקים אחרים מבלי שהיא תיפגע. בעקיצת בעלי חוליות דבורת הדבש אינה יכולה למשוך את העוקץ המשונן חזרה מגוף בעל החיים. כאשר היא מנסה לעשות כן, העוקץ נשאר תקוע בתוך הגוף הנעקץ, נקרע מגוף הדבורה ויחד עמו חלק מן האיברים הפנימיים. הדבורה מתה כעבור מספר רגעים.
כאשר הנדן נקרע הארס המחובר לו נשאר בגוף הנעקץ.
כאשר הדבורה עוקצת, דבורים אחרות חשות בריח של הארס והוא מזרז אותן להמשיך לעקוץ במקום העקיצה הקודם או בסביבה שלו.
עוקץ דבורת הדבש > השפעת עקיצת הדבורה על האדם

תופעות אפשריות בעקבות עקיצת דבורה: כאב, נפיחות וגרד במקום העקיצה; תגובה אלרגית ברמות שונות המתבטאת בחום, אודם בעור או הופעת בהרות אדומות, צמרמורת בעקבות החום, הכבדת הנשימה, עילפון.
השפעה מיידית של העקיצה
נפיחות
אודם
עוקץ העקרב

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כל העקרבים (בני סדרת העקרבאים) נושאים עוקץ בולט בפרק האחרון של הבטן האחורית הצרה דמוית ה"זנב". פרק העוקץ בא מיד לאחר שלפוחית העוקץ שנושאת את הארס. ארס העקרב נועד לשתק ולעיתים גם להמית את הטרף שלו ובכך להקל על הציד ועל האכילה. הארס של חלק מהעקרבים מסוכן גם לאדם והארסיים שבהם יכולים אף להמיתו. העקצן הצהוב, שחי בישראל, נחשב לאחד העקרבים הארסיים והמסוכנים ביותר בעולם, ועקיצתו יכולה לקטול גם בני אדם.
ב-2011 הרשות האמריקנית לתרופות ומזון (FDA) אישרה טיפול בשם Anascorp לטיפול בעקיצות עקרב.
לקריאה נוספת

א. בן-נריה, גידול דבורים, הוצאת ארגון מגדלי הדבורים בישראל, תל אביב, תש"י
הערות שוליים

↑  מקור: א. בן-נריה
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עקרב ממין עקצן צהוב הוא בעל עוקץ (הממוקם בקצה הבטן האחורית דמוית ה"זנב") שארסי וקטלני גם לאדם.
עזרה ובצרון

|  נתונים כלליים |
| --- | --- |
 סוג:  חברה עירונית באחזקת עיריית תל אביב-יפו
 מייסדים:  עיריית תל אביב-יפו
 תקופת הפעילות:  1937–הווה (כ־87 שנים)
 מיקום המטה:  תל אביב-יפו 
 משרד ראשי:  רחוב המסגר, תל אביב-יפו
 מוצרים עיקריים:  שיקום ובניית מבנים
 מנכ"ל:  אלי גינזברג
  
 www.e-b.co.il
 
עזרה ובצרון חברה לשכון בע"מ היא חברה עירונית של עיריית תל אביב-יפו לענייני שיכון ובינוי.
רקע

החברה הוקמה בשנת 1937 על מנת לתת פתרון למצוקת הדיור של פליטי מאורעות תרצ"ו וכזרוע הביצועית של עיריית תל אביב.
לאורך השנים ביצעה החברה עבודות שיקום ובנייה רבות בכל רחבי העיר. בין היתר ניתן למנות את הקמת שכונת יד אליהו במזרח תל אביב, שיקום שכונת כרם התימנים, שיפוץ בניין עיריית תל אביב, שימור בתים ברחוב ביאליק, שיקום מתחם התחנה במנשייה, הריסת אולם אוסישקין, הריסת מבנה הסינרמה, בניית בתי ספר רבים ועוד.
כיום החברה מחולקת לשני אגפים: אגף הנדסה ואגף התחדשות עירונית. האגף להתחדשות עירונית, בין היתר, מציע תהליך של ארגון דיירים ופינוי-בינוי, ללא עלות מצד בעלי הדירות.
עיסוקי החברה

החברה אחראית על תכנון, ניהול וביצוע עבודות ציבוריות בעיר תל אביב-יפו. במסגרת פעילות זו עוסקת החברה במגוון נושאים:
שיפוץ והקמת מוסדות ציבור וחינוך בעיר
עבודות פיתוח ותשתית
שיפוץ חזיתות בתים משותפים
שימור מבנים
פרויקטים של התחדשות עירונית
אחזקת מוסדות חינוך וציבור - במסגרת זו מוענקים שירותי אחזקת שבר למאות מוסדות בעיר
כמו כן החברה מחזיקה במספר עיסוקים נוספים:
ניהול הנכסים שבבעלותה, רובם באזור שכונת יד אליהו בתל אביב.
משמשת כחברת כוח אדם, בעיקר לעיריית תל אביב-יפו.
חברת עזרה ובצרון משתפת פעולה עם האגודה לתרבות הדיור הפועלת למען החדרת מודעות ודרכי פעולה לשמירה על הרכוש המשותף וטיפוח איכות החיים בבית המשותף. כמו כן האגודה מספקת שירותי ייעוץ והדרכה לענייני הבית המשותף כגון ייעוץ משפטי, ייעוץ הנדסי, ייעוץ אדריכלי, ייעוץ גינון, ייעוץ למקלוט.
עונת 1968/1969 בבונדסליגה

| --- | --- |
 תקופת התחרות:  17 באוגוסט 1968 – 7 ביוני 1969 (295 ימים)
 מספר משתתפות:  18
 הזוכה:  באיירן מינכן
 מספר משחקים:  306
 מספר שערים:  873 (2.85 בממוצע למשחק)
 מספר צופים:  6,706,700 (21,917 בממוצע למשחק)
 מלך השערים:  (30) גרד מילר  באיירן מינכן
 → 1967/19681969/1970 ←
 
עונת 1968/1969 הייתה העונה השישית של הבונדסליגה, שהיא הליגה הגרמנית הבכירה בכדורגל. העונה החלה ב-17 באוגוסט 1968 והסתיימה ב-7 ביוני 1969.
הרטה ברלין וקיקרז אופנבך עלו מהליגות האזוריות.
באיירן מינכן זכתה בתואר האליפות. היא זכתה גם בגביע.
על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם יחס גבוה יותר של שערים שנכבשו/שערים שנספגו הייתה מקבלת יתרון. החל מעונה זו היה ניתן להחליף שחקן במהלך המשחק.
הליגה כללה 18 קבוצות. קבוצות שזכו במקום 17-18 עברו בסוף העונה לליגות אזוריות במקום שתי קבוצות מליגות אזוריות. לקביעת העולות היה נערך טורניר בו השתתפו שתי קבוצות מ-5 ליגות אזוריות, סך הכל 10 קבוצות.
קיקרז אופנבך ונירנברג (שזכתה באליפות בעונה הקודמת) ירדו לליגות אזוריות.
כדורגלנים מצטיינים

גרד מילר באיירן מינכן כבש 30 שערים, והיה מלך השערים של הליגה בפעם השנייה בקריירה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | יחס שערים | נקודות |
| --- | --- | --- | --- | --- | --- | --- | --- | --- | --- | --- |
| 1. | באיירן מינכן (אלופה) | 34 | 18 | 10 | 6 | 61 | 31 | 30 | 1.968 | 46 |
| 2. | אלמניה אאכן | 34 | 16 | 6 | 12 | 57 | 51 | 6 | 1.118 | 38 |
| 3. | בורוסיה מנשנגלדבך | 34 | 13 | 11 | 10 | 61 | 46 | 15 | 1.326 | 37 |
| 4. | איינטרכט בראונשווייג | 34 | 13 | 11 | 10 | 46 | 43 | 3 | 1.07 | 37 |
| 5. | שטוטגרט | 34 | 14 | 8 | 12 | 60 | 54 | 6 | 1.111 | 36 |
| 6. | המבורג | 34 | 13 | 10 | 11 | 55 | 55 | 0 | 1 | 36 |
| 7. | שאלקה 04 | 34 | 14 | 7 | 13 | 45 | 40 | 5 | 1.125 | 35 |
| 8. | איינטרכט פרנקפורט | 34 | 13 | 8 | 13 | 46 | 43 | 3 | 1.07 | 34 |
| 9. | ורדר ברמן | 34 | 14 | 6 | 14 | 59 | 59 | 0 | 1 | 34 |
| 10. | מינכן 1860 | 34 | 15 | 4 | 15 | 44 | 59 | 15- | 0.746 | 34 |
| 11. | הנובר 96 | 34 | 9 | 14 | 11 | 47 | 45 | 2 | 1.044 | 32 |
| 12. | דיסבורג | 34 | 8 | 16 | 10 | 33 | 37 | 4- | 0.892 | 32 |
| 13. | פ.צ. קלן | 34 | 13 | 6 | 15 | 47 | 56 | 9- | 0.839 | 32 |
| 14. | הרטה ברלין | 34 | 12 | 8 | 14 | 31 | 39 | 8- | 0.795 | 32 |
| 15. | פ.צ. קייזרסלאוטרן | 34 | 12 | 6 | 16 | 45 | 47 | 2- | 0.957 | 30 |
| 16. | בורוסיה דורטמונד | 34 | 11 | 8 | 15 | 49 | 54 | 5- | 0.907 | 30 |
| 17. | נירנברג | 34 | 9 | 11 | 14 | 45 | 55 | 10- | 0.818 | 29 |
| 18. | קיקרז אופנבך | 34 | 10 | 8 | 16 | 42 | 59 | 17- | 0.712 | 28 |
| מיקום | תוצאה |
| --- | --- |
מקום 1 : גביע אירופה לאלופות בכדורגל
מקום 5,6,10,14: גביע הירידים
מקום 7: גביע מחזיקות הגביע
מקום 17–18: ירידה לליגות אזוריות
עופות קמאים

| עופות קמאים |
| --- | --- |
 מאובן של ארכאופטריקס
תקופה
יורה עליון-קרטיקון עליון 150.5–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
קבוצה:: עופות קמאים
סדרה:: בעלי אגן דמוי לטאה
תת־סדרה:: תרופודה
שם מדעי
 Archaeornithes

איברומסורניס
עופות קמאים היא קבוצה פוליפילטית הכוללת את ראשוני המינים במחלקת העופות, ואשר נכחדה כולה עם הכחדת הקרטיקון לפני 66 מיליון שנה. הם התפתחו מקבוצת הקלורוזאורים השייכים מקבוצת הדינוזאורים תרופודים, ביורה העליון שבסוף היורה. הם היו בעלי נוצות, שעיקר תנועתם לא הייתה בתעופה ממשית, אלא בדאייה ובקפיצות, והתפתחה מהצורך להתגונן מהטורפים על האדמה. מתוך עופות אלה התפתחו העופות הבתראים החיים כיום.
ההכחדה של סוף היורה העליון שפגעה בעיקר בדינוזאורים הגדולים, ופינתה מקום לשגשוג מחלקה זו. במהלך 10-5 מיליון השנים הראשונות של תור הקרטיקון, חזרו עופות רבים לאדמה והתפתחו שם לטורפים ולצמחונים לא מעופפים (כמו הפטגופטריקס וההספראורניס), בעוד אחרים המשיכו לפתח את יכולת התעופה. צורות שונות אלו של עופות חיו בדו-קיום במהלך 80-70 מיליון השנים של הקרטיקון, אולם ההכחדה הגדולה של עידן המזוזואיקון (שנגרמה מפגיעת אסטרואיד) חיסלה מינים רבים של יצורים על פני כדור הארץ, ובכללם את אחרוני העופות הקמאים שנפגעו קשות והוכחדו לגמרי. סוגי עופות בתראים שרדו ושכללו את יכולת תעופתם במהלך התפתחותם. גודלם היה קטן ביחס לעופות הקמאים ויכולת הסתגלותם גבוהה יותר. הגדול שביניהם היה הגרגנטואוויס שמגיע לגודל של יען במשקל של 140 ק"ג.
מיון

בעבר היו ידועים 6 סדרות שונות של עופות שמאובניהן נשמרו, הן עדות למגוון העשיר של המחלקה: מפריטים המזכירים דינוזאורים במראם עד לפריטים בעלי מראה עופות מודרני. כיום מניחים שקבוצות אלה הם פוליפילטיות וחסרות קשר אחת לשנייה. הקבוצה המכלילה שלהם היא ענף האביאלאה, המאפיין את המעבר בין דינוזאורים אמיתיים לעופות. עם זאת הענף גם הוא פוליפלטי מאחר שהוא כולל כנראה גם את המשפחות: אנכיאורניטיים וסקנסוריופטריגיים.
הקבוצות הנוכחיות קשורות לעופות הקמאים, נוסף על סוגים רבים נוספים:
משפחה ארכיאופטריקיים (Archaeopterygidae)
משפחה Yandangithidae
קבוצה Euavialae
קבוצה Avebrevicauda
משפחה Omnivoropterygidae
קבוצה Pygostylia
משפחה Jinguofortisidae
סדרה קונפוציוסאורניים (Confuciusornithidae)
קבוצה Ornithothoraces
קבוצה Enantiornithes
קבוצה Euornithes
קבוצה Ornithuromorpha
משפחה Hongshanornithidae
משפחה Songlingornithidae
קבוצה אורניתורה (Ornithurae)
קבוצה הספראורניסאים (Hesperornithes)
קבוצה איכתיאורנאים (Ichthyornithes)
קבוצה עופות בתראים (Neornithes)
סן מיצוג'י

| --- | --- |
אין תמונה חופשית
 לידה:  1987 (בן 37 בערך) סידני, אוסטרליה 
 מדינה:  יפן 
 תקופת הפעילות:  מ-2018 
 בן או בת זוג:  Kana Ōya 
 פרופיל ב-IMDb
 
סן מיצוג'י (באנגלית: Sen Mitsuji; נולד ב-26 בנובמבר 1987) הוא שחקן ודוגמן אוסטרלי-יפני.
קריירה

סן מיצוג'י נולד בסידני, אוסטרליה, לאב יפני ולאם אוסטרלית. הוא למד בבית הספר התיכון לבנים בסידני. הוא עבר לטוקיו שם הפך לדוגמן לפני שהחל לשחק. תפקיד המשחק הגדול הראשון שלו היה בסדרת הטלוויזיה "אוריג'ין" בשנת 2018. מיצוג'י הביע עוד את אהבתו למדע בדיוני ופנטזיה, שלדבריו דומים מאוד בתערובת הפרדוקסלית שלהם לאסקפיזם. בפברואר 2020 מיצוג'י כיכב בתפקיד חוזר בעונה השנייה של שירות ההזרמה נטפליקס בסדרת המדע הבדיוני של "פחמן משודרג". באותה שנה, מיצוג'י כיכב בתפקיד הנרי פוסטר בעיבוד למיני סדרה של "עולם חדש מופלא".
פילמוגרפיה

| שנה | סדרה | תפקיד | הערות |
| --- | --- | --- | --- |
| 2018 | Origin | שון קנזאקי | תפקיד ראשי; 10 פרקים |
| 2019 | האיש במצודה הרמה | טורו קידו | חוזר (עונה 4) |
| 2020 | פחמן משודרג | טנאסדה יוקיטו | חוזר (עונה 2) |
| 2020 | עולם חדש מופלא | הנרי פוסטר | תפקיד ראשי |
הערות שוליים

↑  "High Notes, Vol 5 No 21, July 02 2004". Sydney Boys High. נבדק ב-5 באפריל 2020. {{cite web}}:  (עזרה)
↑  "Sen Mitsuji". Be Natural Models Japan. נבדק ב-1 במאי 2020. {{cite web}}:  (עזרה)
↑  Frederick, Brittany (29 בנובמבר 2018). "Origin star Sen Mitsuji discusses his role in YouTube series". Fansided. נבדק ב-5 באפריל 2020. {{cite web}}:  (עזרה)
↑  Shaw-Williams, Hannah (27 בפברואר 2020). "Altered Carbon Season 2 Cast & Character Guide". ScreenRant. נבדק ב-1 במאי 2020. {{cite web}}:  (עזרה)
↑  Kang, Inkoo (2020-07-14). "'Brave New World': TV Review". Hollywood Reporter. נבדק ב-2020-07-15.
↑  White, Peter (19 ביוני 2019). "'Brave New World': Kylie Bunbury, Hannah John-Kamen, Sen Mitsuji, Joseph Morgan & Nina Sosanya Added To USA Network Drama". Deadline. נבדק ב-5 באפריל 2020. {{cite web}}:  (עזרה)
עונת 1968/1969 בגביע אירופה לאלופות בכדורגל

| --- | --- |
אצטדיון בו נערך משחק הגמר
 מארחת:  אצטדיון סנטיאגו ברנבאו
 תקופת התחרות:  18 בספטמבר 1968 – 28 במאי 1969 (253 ימים)
 מספר משתתפות:  32
 הזוכה:  איטליה מילאן
 מספר משחקים:  52
 מספר שערים:  176 (3.38 בממוצע למשחק)
 מלך השערים:  סקוטלנד דניס לאו   (9 שערים)
 → 1967/19681969/1970 ←
עונת 1968/1969 בגביע אירופה לאלופות בכדורגל הייתה העונה ה-14 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-18 בספטמבר 1968 ותחרות הסתיימה ב-28 במאי 1969.
בתחרות השתתפו 32 קבוצות.
משחק הגמר נערך באצטדיון סנטיאגו ברנבאו, מדריד. התחרות הסתיימה בניצחון של מילאן בפעם השנייה בתולדות המועדון.
מתכונת התחרות

בתחרות השתתפו 32 קבוצות. זו הייתה התחרות הראשונה שמחזיקת הגביע היית הצרכיה לא קיבלה העפלה ישירה לשמינית הגמר. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.
בכל השלבים למעט משחק הגמר נערכו משחק בית ומשחק חוץ. חוק "שער חוץ", הורחב לכל שלבי התחרות. בנוסף לכך הוחלט לאפשר החלפת שני כדורגלנים במהלך המשחק, כל המשחקים נערכו בימים מחייבים וכולם נערכו בימי רביעי.
בעקבות החלטת אופ"א לשבץ את כל הקבוצות ממזרח אירופה לשחק אחד נגד השנייה, מספר קבוצות סירבו להשתתף בתחרות לאחר הסיבוב הראשון.
ראו גם

גמר גביע אירופה לאלופות 1969
מדיה וקבצים בנושא  בוויקישיתוף
סריאליזם

סריאליזם היא שיטה לכתיבת מוזיקה המבוססת על סידור שיטתי של אלמנטים מוזיקליים. בשיטה הסריאלית מסודרים בשורה או סדרה גובהי צליל, דינמיקה, תזמור, קצב, ולעיתים אלמנטים נוספים, כשכל ערך בסדרה (צליל גבוה יותר, חזק יותר) מקבל מספר. בצורתה המחמירה ביותר הנקראת סריאליזם טוטאלי חייבים להופיע כל גובהי הצליל, הדינמיקות, הכלים בתזמור והמקצבים הריתמיים במקומם בסדרה קבועה מראש, ולא לשוב ולהופיע עד שהסדרה כולה הושמעה.
מקורותיו של הסריאליזם הם בתקופת הרנסאנס המוקדם - אז הופיעה שיטת כתיבה הנקראת מוטט אזוריתמי. בשיטה זו נלקחה תבנית או שורה מיקצבית (טלאה) ועליה הותאמו צלילים מלחן אחר (קולור).
בעשורים הראשונים של המאה העשרים נוצרה שיטת כתיבה - כמקרה פרטי ובולט של סריאליזם. היא שיטת שנים-עשר הטונים (הידועה גם כדודקאפוניה) אשר הומצאה בראשית המאה העשרים על ידי ארנולד שנברג.
כמה מהמלחינים הסריאליים החשובים הם ארנולד שנברג, קרלהיינץ שטוקהאוזן ופייר בולז. אלמנטים מתוך השיטה שמשו מלחינים רבים כאיגור סטרווינסקי, בנג'מין בריטן, אהרן קופלנד, אלפרד שניטקה ודמיטרי שוסטקוביץ'. מ-1920 מגוון מלחינים הושפעו מהשיטה או ראו צורך להגיב אליה, לא רק בתחום המוזיקה הקלאסית, אלא גם בג'אז. השימוש בשיטה מתמטית לשליטה במאפיינים מוזיקליים השפיע על מלחינים שלא אימצו את השיטה בגרסתה המלאה, ביניהם אליוט קרטר ויאניס קסנאקיס (Iannis Xenakis).
ענק (מיתולוגיה נורדית)

הרג יימיר על ידי וילי, וה ואודין מאת לורנז פרליך
במיתולוגיה הנורדית, הענקים (בנורדית עתיקה: jötnar; נהגה "יוטנאר", צורת הרבים של יוטון - jötunn, גם השמות ריסי, ת'ורס וטרול יכולים להתייחס לענקים) הם סוג של ישויות שמנוגדות לדמויות אחרות - כגון האלפים או הגמדים. למרות שמם המשומש לרוב בתרגומים לשפות מודרניות, הגדרת הענקים איננה ברורה, הם לא בהכרח גדולים מאוד, ותיאורם יכול לנוע בין יצורים יפים מאוד כשהם מתוארים באופן יחיד לבין גרוטסקיים בצורה מחרידה כשם מתוארים בצורה כללית. חלק מהאלים, כגון סקאד'י וגארד'ר מתוארים כענקים בעצמם ועוד ישנם אלים שיש עליהם עדויות רבות כגון אודין שמתוארים כצאצאים של ענקים. על הענקים יש עדויות במגוון רחב של מקורות נורדיים שונים.
המיתוס הנורדי מספר כי מקור הענקים הוא בהתרבות לא מינית מגופו של יימיר, ישות קדומה. בסופו של דבר, יימיר נהרג, גופו מפורק לחלקים שמהם יוצרים את העולם, והיוטנאר שורדים עד היום בכך שהם שטים בשצף של דמו של יימיר. הענקים שוכנים ביוטונהיימר. בפולקלור הסקנדינבי המאוחר יותר, המשמעות המעורפלת של המילה "ענק" סללה דרך לתיאורים שליליים של הישויות.
אטימולוגיה

המילים jötunn בנורדית עתיקה ו-eóten באנגלו-סקסונית התפתחו משם העצם הזכרי הפרוטו-גרמאני etunaz. הפילולוג ולדימיר אורל טוען שקשרים סמנטיים בין etunaz לבין etanan בפרוטו-גרמאנית מרמזים על קשר אפשרי בין השניים. המילה etanan שוחזרה על ידי בלשנים מ-etall (אכילה) בנורדית עתיקה, etol (רעבתנות, גרגרנות) באנגלו-סקסונית, ו-filu-ezzal (חמדני) בגרמנית עילית עתיקה. risi בנורדית עתיקה ו-riso בגרמנית עילית עתיקה מגיעים משם העצם הזכרי הפרוטו-גרמאני wrisjon. אורל טוען כי שם התואר מסקסונית (גרמנית נמוכה) עתיקה wrisilīke כנראה גם כן קשור.
þurs (ת'ורס) בנורדית עתיקה, ðyrs (ד'ירס) באנגלו-סקסונית, ו-duris בגרמנית עילית עתיקה (רוח רעה), מגיעים משם העצם הפרוטו-גרמאני þur(i)saz, שבעצמו מגיע מ-þurēnan בפרוטו-גרמאנית, שקשור אטימולוגית ל-turá- (איתן, עשיר, בעל כוח) בסנסקריט. מקור המילה טרול הוא ממילה פרוטו-גרמאנית שמשמעותה אינה ידועה.
לקריאה נוספת

Dodds, Jeramy (Trans.) (2014). The Poetic Edda. Coach House Books. ISBN 978 1 55245 2967.
Bellows, Henry Adams (Trans.) (1936). The Poetic Edda. Princeton University Press. New York: The American-Scandinavian Foundation.
Orel, Vladimir (2003). A Handbook of Germanic Etymology. Brill. ISBN 9004128751
Thorpe, Benjamin (Trans.) (1866). Edda Sæmundar Hinns Frôða: The Edda of Sæmund the Learned. Part I. London: Trübner & Co.
סנטיאגו גארסיה

סנטיאגו גארסיה (בספרדית: Santiago García, נולד ב-8 ביולי 1988 ברוסאריו שבארגנטינה) הוא כדורגלן ארגנטינאי המשחק בעמדת הבלם באוניון לה קלרה מליגת העל הצ'יליאנית.
קריירת מועדונים

גארסיה החל את הקריירה במועדון רוסאריו סנטראל מעיר הולדתו. את הופעת הבכורה בקבוצה הבוגרת ערך בהפסד 1-0 לחימנסיה לה פלאטה בשנת 2008. בשנת 2010 השתלב גארסיה בהרכב הראשון של הקבוצה הבוגרת, והציג יכולת טובה שגרמה למועדונים באירופה להתעניין בו. ביולי 2010 חתם גארסיה בפלרמו האיטלקית, וערך את הופעת הבכורה שלו בקבוצה במשחק הליגה האירופית מול לוזאן באוגוסט 2010. גארסיה לא הצליח להשתלב בפאלרמו, וערך רק שלוש הופעות בעונת 2010/11. בקיץ 2011 הושאל גארסיה לנובארה, העולה החדשה לסרייה א' האיטלקית, עם אופציה לרכישת מחצית מכרטיס השחקן שלו בתום העונה. גארסיה רשם עונה טובה מבחינה אישית עם נובארה, שהצליחה את אינטר מילאנו פעמיים, אך ירדה ליגה בתום אותה עונה. את שערו היחיד בקבוצה הבקיע גארסיה במאי 2012 מול מילאן. בקיץ 2012 חזר גארסיה לפאלרמו בתום ההשאלה, במטרה להחליף את פדריקו בלצארטי שעזב לרומא. גארסיה שיחק בפאלרמו עונה מלאה בה רשם 32 הופעות, אך גם רשם ירידת ליגה שנייה ברציפות, וזכה לביקורות צוננות מאוהדי הקבוצה על יכולתו. גארסיה לא התייצב לאימוני פתיחת עונת 2013/14 של פאלרמו, ואמר כי אינו מעוניין לשחק עוד במועדון זה.
בקיץ 2013 הושאל גארסיה לורדר ברמן מהבונדסליגה עם אופציה לרכישה. כבר באוקטובר 2013 הודיעה ורדר ברמן על כוונתה לרכוש את גארסיה מפאלרמו. בעונת 2013/14 גארסיה וברמן ספגו 66 שערי ליגה, אך נשארו בטווח ביטחון מהקו האדום. בעונת 2014/15, כאשר גארסיה כבר היה שחקן חתום בורדר ברמן, סיימה הקבוצה שוב במרכז הטבלה, ושוב ספגה מספר שערים גבוה, 65 שערים. בעונת 2015/2016 גארסיה המשיך להיות שחקן הרכב קבוע בקבוצה, ששוב ספגה 65 שערים וניצלה בעור שיניה ממבחני הירידה. גארסיה שיתף פעולה בהגנה בעונה זו עם אסאני לוקימיה, תאודור גברה סלאסי, קלמנס פריץ ופאפי ג'ילובוג'י. האחרון היה זה שהציל את ברמן מהמבחנים עם שער בדקה ה-90 במחזור האחרון. את עונת 2016/2017 גארסיה וברמן פתחו בצורה חלשה ואף היו במקום האחרון עד אחרי פגרת החורף. לאחר מכן הקבוצה החלה להתאושש והגנתה התייצבה, והיא סיימה את העונה בחלק העליון של הטבלה. במהלך העונה גארסיה והקבוצה לא הגיעו להסכמות בנוגע להמשך החוזה של גארסיה במועדון, והוא שוחרר מהקבוצה בתום העונה.
ביולי 2017 חתם גארסיה על חוזה בטולוקה מליגת העל המקסיקנית. לאחר שתי עונות עבר לקבוצת אוניון לה קלרה מליגת העל הצ'יליאנית.
סנטיאגו אסקרו

סנטיאגו (סנטי) אסקרו מרין (בספרדית: Santiago Ezquerro Marín; נולד ב-14 בדצמבר 1976) הוא כדורגלן עבר ספרדי-בסקי אשר שיחק בעמדת החלוץ.
קריירה

אסקרו החל את קריירת הכדורגל שלו בקבוצת אוסאסונה, עת זו הייתה בליגה הספרדית השנייה, בגיל 18 (עונת 1995/1996). אחרי עונה מוצלחת בה שיחק 38 משחקים וכבש 8 שערים, הוא נרכש על ידי אתלטיקו מדריד. בתחילה שיחק בקבוצת המילואים של המועדון, שם הצטיין עם 11 שערים ב-34 משחקים, אך קיבל הזדמנויות ספורות בקבוצה הבכירה של המועדון. לאחר זמן מה עבר למיורקה, שם רשם 14 הופעות ו-6 שערים. לבסוף, המועדון אתלטיק בילבאו החזיר את אסקרו למחוז הבסקים, עם פתיחת עונת 98-99.
במשך 7 עונות מעת שהצטרף לבילבאו אסקרו הפך לאהוב הקהל והצטיין עם 45 שערים ב-222 משחקים, כולל 11 שערים בעונת 2004/2005 - הטובה ביותר שלו בקריירה. בבילבאו אסקרו הרבה לשחק כקיצוני שמאלי ולעיתים כחלוץ. בפתיחת עונת 2005/2006 עבר לברצלונה, אך זכה לדקות משחק מועטות בעונתו הראשונה בקבוצה. לאחר שתי עונות בהן מיעט לשחק, עזב אסקרו את ברצלונה לאוסאסונה.
עטרות אדר

עַטְרוֹת אַדָּר (גם עטרות או עטרות הארכי) הוא יישוב המוזכר בספר יהושע בגבול בין נחלת שבט בנימין לנחלת שבט אפרים.
בתנ"ך

על פי המסופר בספר יהושע, היא נמצאה בגבול שבט בנימין ושבט אפרים:
וַיֵּצֵא הַגּוֹרָל לִבְנֵי יוֹסֵף... וְיָצָא מִבֵּית אֵל לוּזָה וְעָבַר אֶל גְּבוּל הָאַרְכִּי עֲטָרוֹת.
וַיְהִי גְּבוּל בְּנֵי אֶפְרַיִם לְמִשְׁפְּחֹתָם, וַיְהִי גְּבוּל נַחֲלָתָם מִזְרָחָה עַטְרוֹת אַדָּר עַד בֵּית חוֹרֹן עֶלְיוֹן.
וַיַּעַל גּוֹרַל מַטֵּה בְנֵי בִנְיָמִן לְמִשְׁפְּחֹתָם וַיֵּצֵא גְּבוּל גּוֹרָלָם בֵּין בְּנֵי יְהוּדָה וּבֵין בְּנֵי יוֹסֵף... וְעָבַר מִשָּׁם הַגְּבוּל לוּזָה אֶל כֶּתֶף לוּזָה נֶגְבָּה הִיא בֵּית אֵל וְיָרַד הַגְּבוּל עַטְרוֹת אַדָּר עַל הָהָר אֲשֶׁר מִנֶּגֶב לְבֵית חֹרוֹן תַּחְתּוֹן.
הדעות חלוקות לגבי השם העיקרי של המקום. היו שטענו שהשם העיקרי הוא עטרות ארך, על שם הארכי, וש"עטרות אדר" הוא טעות שנבע מחילופי אותיות. אחרים טענו ששם המקום הוא "עטרות אדר" המתייחס למשפחת ארד של שבט בנימין, הנקרא על שם בנו של בלע בן בנימין, הנקרא בספר דברי הימים אַדָּר.
בימי המשנה והתלמוד

תרגום יונתן מתרגם את תמר דבורה בשופטים, ד' ה': "עטרות דבורה". הירונימוס מזכיר את עטרות ומציין שהיא סמוכה לרמה. אוסביוס מקיסריה מציין שהיו שני מקומות בשם עטרות ליד ירושלים.
זיהוי

עטרות הקדומה המוזכרת בספר יהושע מזוהה עם "ח'רבת עטארה" (או אלעטארה בנ"צ 170143) על תוואי נחל שכם מדרום לתל א-נצבה, המזוהה עם העיר המקראית מצפה. אולם, היו ששללו זיהוי זה בגלל שבמקום נמצאו ממצאים ארכאולוגיים רק מתקופות מאוחרות יותר. אלברכט אלט הציע לזהות את עטרות עם שם אחר של מצפה וייחס את שינוי השם למעבר העיר בין ממלכות ישראל ויהודה. פליקס-מרי אבל זיהה את עטרות בכפר עקב. יהודה אליצור מזהה את עטרות הקדומה בחרבת רדנה (בנ"צ 169146) כקילומטר מצפון לראמאללה. בחפירות שנערכו באתר זה נמצאו שרידי יישוב מהתקופה הישראלית לפי זיהוי זה, אמנם לא השתמר השם עטרות במקום העתיק אך נדידת שם קדום למרחק של ארבעה ק"מ (המרחק לחרבת עטארה) אינה מקרה נדיר. הוצע גם לזהותה בא-טירֶה מדרום מזרח ליישוב בית חורון תחתון, או בחרבת א-דריֶה מדרום מערב לו.
מושב עטרות נקרא על שם היישוב הקדום.
לקריאה נוספת

הערך: עטרות אדר, לכסיקון מקראי, (עורכים: מנחם סוליאלי, משה ברכוז), א'-ב', תל אביב: הוצאת דביר, תשכ"ה-1965, עמוד 696.
יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמוד 53.
הערות שוליים

1 2 3 4  זכריה קלאי, עטרות, עטרות הארכי, עטרות אדר, אנציקלופדיה מקראית, כרך ו', עמודים 167-168
↑  ”וּבִנְיָמִן הוֹלִיד אֶת בֶּלַע בְּכֹרוֹ, אַשְׁבֵּל הַשֵּׁנִי וְאַחְרַח הַשְּׁלִישִׁי. נוֹחָה הָרְבִיעִי וְרָפָא הַחֲמִישִׁי. וַיִּהְיוּ בָנִים לְבָלַע – אַדָּר, וְגֵרָא וַאֲבִיהוּ.” (ספר דברי הימים א', פרק ח', פסוקים א'–ג')
↑  גבולות נחלת אפרים, ע' פרומקין (עורך), החברה להגנת הטבע, בית ספר שדה עפרה, ירושלים תשל"ח, באתר דעת
↑  חדשות ארכאולוגיות, ל"א-ל"ב, רשות העתיקות ירושלים 1969 עמוד 14.
סנטיאגו (כף ורדה)

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  15°04′40″N 23°37′29″W﻿ / ﻿15.077777777778°N 23.624722222222°W﻿ / 15.077777777778; -23.624722222222
 ארכיפלג:  איי כף ורדה
 שטח:  991 קמ"ר
 אורך:  75 (מצפון לדרום) ק"מ
 רוחב:  35 (ממערב למזרח) ק"מ
 גובה מרבי:  1,394 (פיקו ד'אנטוניה) מטר
 נתונים מדיניים
 מדינה:  כף ורדה כף ורדה
 אוכלוסייה:  240,000
 אזור זמן:  UTC-1
 עיר ראשית:  פראיה 
 מגלה:  אנטוניו דה נולי
 תאריך גילוי:  1460
  (למפת כף ורדה מוגדלת) פראיה מינדלו סנטה מריה אסומאדה האוקיינוס האטלנטיסנטיאגו(למפת כף ורדה רגילה) פראיה מינדלו סנטה מריה אסומאדה האוקיינוס האטלנטיסנטיאגו
 
 
סנטיאגו (בפורטוגזית: Santiago - יעקב הקדוש, בקריאולית כף ורדה: Santiagu) הוא הגדול מבין איי כף ורדה. סנטיאגו הוא החשוב באיים מבחינה חקלאית, ובו מתגוררים למעלה ממחצית תושבי כף ורדה.
האי ממוקם בין האי מאיו הנמצא 40 ק"מ מערבית לו לבין האי פוגו הנמצא 50 ק"מ מזרחית לו, והוא אחד מאיי הארכיפלג סוטאוונטו. סנטיאגו היה הראשון מבין האיים שיושבו על ידי מתיישבים אירופאים. בשנת 1462 נוסדה באי העיר סידאדה וליה (שנקראה אז ריבריה גרנדה).
באי נמצאת בירת איי כף ורדה - העיר פראיה, וכן נמצא באי שדה התעופה הבינלאומי פרנסיסקו מנדז (אחד משני שדות התעופה הבינלאומיים של האי). עיקר כלכלת האי מתבססת על החקלאות, התיירות והדייג. באי מגדלים תירס, קנה סוכר, בננה, קפה ומנגו.
היסטוריה

האירופאי הראשון שגילה את האי היה אנטוניו דה נולי בשנת 1460. דה נולי בנה במקום מוצב צבאי שנקרא "ריביירה גרנדה" וסביבו התפתחה העיר סידאדה וליה. האי שהתגלה הפך למוקד לסחר עבדים. סחר זה היווה את הבסיס לכלכלת האי והפך את האי לעשיר במושבות הפורטוגזיות, אולם עם השנים השתלטו ספרד, אנגליה, הולנד וצרפת על סחר העבדים והאי ירד מגדולתו. בשנת 1712 בזזו שודדי ים את ערי האי, ובירת המושבה הועברה לפראיה. בשנת 1881 בדרום האי הוקם מגדלור דונה מריה פיה.
בתקופת השלטון הפורטוגי פעל באי מחנה הריכוז טרפאל שכיום פועל כמוזיאון.
בשנת 1975, עם קבלת עצמאותה של כף ורדה הפכה פראיה לבירת המדינה.
מאז קבלת העצמאות התפתחו התשתיות באי ונבנו בו כבישים, בתי ספר, ונמל התעופה הבין-לאומי נלסון מנדלה.
עונת 1967 בגביע ליברטדורס

| --- | --- |

 תקופת התחרות:  11 בפברואר 1967 – 8 באוגוסט 1967 (179 ימים)
 מספר משתתפות:  20
 הזוכה:  ראסינג קלוב 
 מספר משחקים:  113 
 מלך השערים:  (14) נורברטו ראפו ארגנטינה ראסינג קלוב
 → 19661968 ←
 
עונת 1967 בגביע ליברטדורס הייתה העונה השמינית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-11 בפברואר 1967 ותחרות הסתיימה ב-8 באוגוסט 1967. בתחרות השתתפו 20 קבוצות, מכל מדינות חברי הארגון.
התחרות הסתיימה בניצחון של ראסינג קלוב בפעם הראשונה בתולדות המועדון.